Sean Paulsson

## Megjelenés

### Ember

Két méter körüli férfi izmos testalkattal. Középhosszú haja vörös, bőre enyhén szeplős és kissé sápadt. Szemei aranysárgák. A hátán mély hegek garmadája található az arénázás és későbbi „gazdája” jóvoltából, illetve az arcát is apró, kevésbé feltűnő hegek díszítik. Szájában ragadozó fogazat sorakozik, míg a kezein visszahúzható karmok. A nyaka bal oldalán található egy rúna tetoválás, ami egykori falkájában betöltött rangját jelezte. (Béta jelzés)

### Fél-ember

Ugyanúgy emberi formában marad, de megjelennek a fülei és a farka. Parancsra képes előhívni, de ha olyan érzelem éri, maguktól előjönnek (általában túlzott izgatottság hozza elő). Ilyenkor a karmai automatikusan elől vannak.

### Farkas

Omega lévén egy 175cm-es embernek kb a gyomráig érő farkas. Bundája alapvetően fehér, kivéve a hátán. Az orrától a farka végéig a hátán narancssárgás bunda borítja. A hegek farkas formájában is remekül láthatóak rajta. Képes parancsra előhívni, de teliholdakkor így is képtelen irányítani az átalakulását.

## Jellem

Sean egy alapvetően rendkívül higgadt srác, aki sosem veti mega mókázást és általában ő a lelke a társaságnak. Igazi optimista, mindig mindenben látja a pozitívumokat és sosem hagyja, hogy a sok rossz felülkerekedjen rajta. Remek emberismerő, farkas ösztöneinek köszönhetően mindig tudja, ha valaki rossz passzban van és általában pontosan tudja, hogy mivel dobja fel a kedvüket.

Ha stresszhelyzetről van szó, könnyen elpattan az agya és gondolkodás nélkül ugrik neki bárkinek aki fenyegetést jelent a családjára. A legtöbb vérfarkas agya ilyen esetben ösztönösen elborul, de termetéből adódóan igencsak komoly károkat tud okozni a vele szembemenővel. Szereti kihasználni mind az emberi, mind a farkas adottságait is ilyen helyzetben.

Imádja a gyerekeket. Egyszerre tudja adni a felelősségteljes szülőt és a jópofa nagybácsit is aki mindenben benne van. Örömmel játszik is a gyerekekkel. A falkájukban Loki egyik védelmezőjeként tartja számon magát. A kölyökkel szoros a kapcsolatuk, mégha nem is kifejezetten tudják, hogyan mutassák ki egymás felé az érzelmeiket.

A Kiannel töltött idő rátette a férfire a bélyegét. Nehezen viseli a fizikai érintést a falkáján kívüliektől, falkán belül is még furcsa érzés a számára. Ennek ellenére ha végre sikerül túllendülnie a helyzeten, egy igazán közvetlen és szeretnivaló plüssmedve. Ezt az odalát eddig tulajdonképpen csak Xaviernek mutatta meg a falkán belül.

## Múlt

Egy északi falkába született. Az apja béta volt, az anyja pedig egy megbecsült omega. Kiskorától azon ügyködött, hogy feltornássza magát a béták közé, mivel minden vágya az volt, hogy védelmezhessen. Viszonylag fiatalon, nemsokkal a felnőtté válása után el is érte ezt. Olyan ötven körül lehetett, amikor a falkájukra rátámadt egy csapat vadász és egymaga szállt szembe velük, hogy megvédhesse a falkáját. Örömmel áldozta fel magát, hogy a többiek addig elmenekülhessenek.

Felkészült a halálra, de az nem jött el érte. Helyette egy arénába zárták, ugyanoda, ahova korábban Church és Evan is bekerült. A két férfivel bár nem sokat beszélgetett, de cellaszomszédok voltak, így nagyjából társaságot tudtak nyújtani egymásnak. Mindig igyekezett egyben tartani magát az ott töltött évek alatt és ahogy kijutott, boldogan rohant volna haza, de Kian (Evan nevelőapja) elfogta és Churchel együtt a falkájába kényszerítette őket. Visszaesett az omega szerepbe amiért sokáig nem akart behódolni Kiannek.

Később, ahogy többen is keveredtek a falkába egyszerre sajnálta őket és érzett nyugalmat, amiért nem csak ketten voltak. A magányt egyszerűen nem tudta elviselni és Church az akkori hangulatával nem épp nyújtotta a legjobb társaságot, még ha kedvelte is a férfit.

Alexissel kifejezetten jóba lettek és rendszeresen bosszantották fel harmadik társukat. Lokira szinte már az öccseként tekint, Xavier pedig amint bekerült segített neki átlendülni a sok problémán amit a férfi okozott nekik. Bár nem nyúlhattak egymáshoz, de mindketten tudták, hogy egymáshoz tartoztak és Xav higgadtsága és tiszta gondolkodása is segített neki, hogy ne csináljon hülyeséget amikor Kian megkínozta bármelyiküket.

## Képességek

* Alakváltás (fél-ember, farkas)
	+ többnyire kontrollált, kivétel telihold. A fél-farkas alak az event alatt bejött farkasoknál nem él, mivel az átok megszűnt.
* Kifinomult hallás és szaglás
* Érzelmek érzékelése és az azokra való ráhangolódás – lényegében átfutnak rajta a körülötte lévők érzelmei
* Hatalmas fizikai erő
* Állati ösztönök
* Halhatatlanság
	+ sima fegyverek nem fognak rajta (konyhakéssel nem tudod megsebezni, ahogy hagyományos lövedékkel sem)

## Gyengeségek

* Ezüst fegyverek
* Más természetfeletti lények meg tudják sebezni, de aránylag hamar összeforr
* Fej leválasztás
* Szív eltávolítás
* A szaglását könnyű megzavarni rengeteg intenzív illattal (Ha jól ismeri viszont az adott illatot, akkor könnyen kiszűri)
* Érzékeny hallását a magas frekvenciájú hangok szétszedik és kisebb időre képesek megsüketíteni
* Teliholdkor nem képes kontrollálni az átváltozást

## Egyéb

Az átkot Kian megszűntette csak a teliholdat hagyva meg. A farkasa összeolvadt vele.

Gregori miatt áthatolhatatlan elmevédelme van, ami jelez a Kárpátinak, ha valaki bele akarna mászni a fejébe

## Ripville

A negyedik kör végén esett be Ripvillebe egy event karakter (Kian) oldalán. A férfi Evan nevelőapja volt és egy csapat vérfarkassal tervezte széttépetni Carolinet. Ennek a falkának volt a tagja Sean. Szerencsére a lány adott nekik egy második esélyt és végül Kian halálával el is nyerte az egész falka bizalmát, így a bagázs új alfára tett szert, Caroline pedig egy egész falka vérfarkasra.

## Kapcsolatok

### Church

Lényegében a legjobb barátja. Mindent tudnak egymásról és bár Church önfeláldozó magatartása, amiért benyelte a legtöbb kínzást nem éppen volt Sean kedvence, de minden alkalommal segített neki a sebeivel és amióta be vannak gyógyulva, rendszeresen vágja hátba, emlékeztetve, hogy ne csináljon hülyeséget.

### Alexis

Úgy tekint rá, mintha a saját kishúga lenne. Bár Alexis inkább Church felé húz, kifejezetten nyílt az ő irányába is és amikor épp elege van Churchből, vagy csak csinálni akar valami hülyeséget (az esetek többségében Church agyára menni) akkor mindig hozzá fordul. Remekül kijönnek egymással és a kapcsolatuk szorosabb, mint látszik.

### Xavier

A párja, így automatikusan birtokló és védelmező az irányába. Ez oda-vissza jellemző. Az érintésekkel még kicsit nehezen birkózik meg, de Xav-től már teljesen elfogadja. Az ő irányába egy szelíd, nagy-kiskutya, aki szereti a simogatást és az öleléseket, bár beletelt némi időbe, hogy eljussanak idáig. Xavier mindig képes volt megtartani a hidegvérét és tiszta fejjel gondolkodni annak ellenére, hogy a vérfarkasok általában forrófejűek, de éppen ezért tudott remekül pórázt kötni Seanra.

Xavier elsőre elég rideg volt és komor, bizalmatlan a többiekkel szemben. Seannak sikerült felolvasztania és előszednie a mosolygós, kevésbé komoly énjét. Nehezen mutatja ki az érzelmeit, főleg ha mások is vannak körülöttük. Olyankor inkább visszafogott, de ha van egy kis idejük kettesben, akkor elengedi magát. Sean volt az első a csapatból akiben megbízott és aki meg tudta nevettetni.

### Loki

Lényegében eddig ő és Xavier töltötték be a kölyök számára azt a szerepet, amit a szüleinek kellett volna. Megtanították kontrollálni az átváltozását és túltenni magát a teliholdakon. Amit Kian mellett meg tudtak neki tanítani azt meg is tették. A kölyökkel is kb annyira szoros a kapcsolata, mint Alexissel, talán egy kicsit még szorosabb. Farkas formában általában ő játszik vele, mivel Xavier nem az a játékos fajta.